Diari Oficial de la Generalitat Valenciana


Sumari del DOGV 9868, del 11-06-2024 (2024/5451)

RESOLUCIÓ de 6 de juny de 2024, de la Direcció General de Personal Docent, per la qual s'establix el procediment per a la pròrroga dels destins obtinguts en comissió de servicis en llocs específics, en aplicació de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent per a cobrir llocs en les unitats especialitzades d'orientació, i de la Resolució de 18 de maig de 2022, de la Direcció General de Personal Docent, de la Conselleria d'Educació, Cultura i Esport, per la qual es convoca un procediment per a la selecció i el nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de servicis.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/5451


Data del document
:   06-06-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

RESOLUCIÓ de 6 de juny de 2024, de la Direcció General de Personal Docent, per la qual s'establix el procediment per a la pròrroga dels destins obtinguts en comissió de servicis en llocs específics, en aplicació de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent per a cobrir llocs en les unitats especialitzades d'orientació, i de la Resolució de 18 de maig de 2022, de la Direcció General de Personal Docent, de la Conselleria d'Educació, Cultura i Esport, per la qual es convoca un procediment per a la selecció i el nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de servicis. [2024/5451]  
La base octava de la Resolució de 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent, per a cobrir llocs en les unitats especialitzades d'orientació, establix que l'obtenció del lloc de treball a través d'este concurs de mèrits suposarà l'acceptació de la destinació per un període mínim d'un curs acadèmic, que podrà ser prorrogada anualment cada curs escolar fins al curs 2024-2025, amb l'avaluació positiva prèvia per part de la Direcció General d'Innovació i Inclusió Educativa, sempre que no la suprimisquen o es modifiquen les places convocades en esta resolució.  
  
La base onzena d'esta resolució disposa que la Direcció General d'Innovació i Inclusió Educativa establirà els indicadors i els mecanismes d'avaluació mitjançant els quals seran valorades les funcions realitzades per les persones que ocupen les places en les unitats especialitzades d'orientació.  
El 18 de maig de 2022, la Direcció General de Personal Docent convoca el procediment per a la provisió, mitjançant comissió de servicis, entre les persones funcionàries de carrera i/o en pràctiques dels cossos docents no universitaris al servici de l'Administració educativa valenciana, per al curs acadèmic 2022/2023 i següents, de llocs específics en unitats pedagògiques hospitalàries (UPH), en centres de Formació de Persones Adultes dels establiments penitenciaris, en seccions d'Educació Secundària en establiments penitenciaris o en centres de reeducació, en el Centre Específic d'Educació a Distància (CEED), en unitats especialitzades d'orientació (UEO), en l'Escola Oficial d'Idiomes Virtual Valenciana (EOI\_VV), en centres de recepció de menors i en centres singulars que desenvolupen accions comunitàries.  
  
La base octava de la Resolució de 18 de maig de 2022, de la Direcció General de Personal Docent, de la Conselleria d'Educació, Cultura i Esport, per la qual es convoca un procediment per a la selecció i nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de servicis, establix, al punt 2, que el període de nomenament serà d'un curs. La Direcció General de Personal Docent podrà prorrogar fins a quatre cursos estos nomenaments, sempre que no es modifiquen o se suprimisquen els llocs ocupats. Per a esta pròrroga es tindran en compte els resultats de les avaluacions que s'hagueren realitzat durant el període de nomenament.  
La base novena d'esta resolució disposa que l'avaluació a què es referix l'apartat 2 de la base octava es realitzarà de manera objectiva en relació amb l'acompliment de les funcions i amb el desenvolupament específic del perfil propi del lloc. A més, la Direcció General de Personal Docent, en coordinació amb la Inspecció d'Educació, arreplegarà la informació necessària per a realitzar les propostes de millora de l'acompliment dels llocs corresponents a esta convocatòria.  
Per tant, esta direcció general, fent ús de les funcions que li atribuïx el Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació (DOGV 9661/14.08.2023), ha determinat establir el procediment per a la renovació per a cobrir els llocs de les unitats especialitzades d'orientació regulats en la Resolució de 12 de juliol de 2021 i els llocs específics en unitats pedagògiques hospitalàries (UPH), en centres de Formació de Persones Adultes dels establiments penitenciaris, en seccions d'Educació Secundària en establiments penitenciaris o en centres de reeducació, en el Centre Específic d'Educació a Distància (CEED), en unitats especialitzades d'orientació (UEO), en centres de recepció de menors i en centres singulars que desenvolupen accions comunitàries, regulats en la Resolució de 18 de maig de 2022, per al curs 2024/2025. Per tot l'anteriorment exposat, esta Direcció General de Personal Docent resol:  
  
  
Primera. Finalitat  
La finalitat d'esta resolució és possibilitar la continuïtat per al curs 2024-2025 al personal funcionari docent que ocupa els llocs que s'indiquen a continuació:  
· Llocs de les unitats especialitzades d'orientació convocats en la Resolució de 12 de juliol de 2021.  
· Llocs específics en unitats pedagògiques hospitalàries (UPH), en centres de Formació de Persones Adultes dels establiments penitenciaris, en seccions d'Educació Secundària en establiments penitenciaris o en centres de reeducació, en el Centre Específic d'Educació a Distància (CEED), en unitats especialitzades d'orientació (UEO), en centres de recepció de menors i en centres singulars que desenvolupen accions comunitàries, convocats en la Resolució de 18 de maig de 2022.  
  
  
Segona. Condicions per a sol·licitar la pròrroga  
Podrà sol·licitar la pròrroga per un any el personal funcionari que actualment ocupe algun dels llocs objecte d'esta resolució, sempre que:  
  
- Es trobe en servici actiu actualment en el lloc per al qual se sol·licite la continuïtat.  
- Estiga en possessió del certificat de nivell C1 de coneixements de valencià de la JQCV o equivalent, d'acord amb el que s'establix en l'Orde 3/2020, de 6 de febrer, de la Conselleria d'Educació, Cultura i Esport. Tot això sense perjuí que, segons el que es disposa en la disposició transitòria única de l'Orde 90/2013, de 6 de novembre, de la Conselleria d'Educació, Cultura i Esport, i de conformitat amb el que s'establix en la disposició transitòria primera de l'Orde 35/2018, de 22 d'agost, de la Conselleria d'Educació, Investigació, Cultura i Esport, els funcionaris o funcionàries dependents de la Generalitat Valenciana que no reunisquen este requisit lingüístic puguen sol·licitar la comissió de servicis en llocs en centres docents públics de localitats de predomini lingüístic castellà.  
La competència lingüística haurà d'estar registrada en els registres de la Junta Qualificadora de Coneixements de Valencià (JQCV) o, si no hi és, haurà d'acreditar-se adjuntant una sol·licitud que s'haja presentat a l'efecte que es registre la titulació corresponent.  
  
Tercera. Sol·licitud de pròrroga i autoavaluació  
1. El personal funcionari que reunisca els requisits establits anteriorment, si vol optar a prorrogar el seu destí durant el curs 2024-2025, haurà d'accedir a la plataforma informàtica habilitada per a tal fi i formular la seua sol·licitud de permanència en el lloc que ocupa en l'actualitat. Per a això, disposarà d'un termini de deu dies hàbils a partir de l'endemà de la data de publicació d'esta resolució.  
  
El personal docent que sol·licite la continuïtat haurà d'emplenar, en el mateix termini i mitjançant la mateixa plataforma, el qüestionari d'autoavaluació (annex I) corresponent al seu lloc de treball. L'enllaç per a accedir a la plataforma informàtica s'enviarà a l'adreça de correu electrònic corporatiu de les persones interessades i a la dels centres educatius corresponents.  
2. El personal funcionari que no desitge optar per la pròrroga haurà d'accedir a la plataforma informàtica habilitada per a este procediment, indicant les seues dades personals i emplenant únicament la casella del NO en l'apartat de l'annex I establit a este efecte. En este cas, no haurà d'emplenar la resta del qüestionari d'autoavaluació.  
  
  
Quarta. Avaluació  
Per a la pròrroga de les comissions de servici en llocs específics s'han de tindre en compte els resultats de l'avaluació que es realitze durant el període de nomenament per part dels òrgans superiors dels quals depén el lloc.  
Una vegada emplenat per les persones sol·licitants el qüestionari d'autoavaluació indicat en la base tercera, i amb la finalitat de realitzar l'avaluació del personal funcionari que sol·licite la continuïtat en el lloc, les persones que s'indiquen a continuació rebran un correu electrònic amb l'accés a la plataforma informàtica per a emplenar telemàticament, en el termini de deu dies hàbils comptats des de l'endemà de la publicació d'esta resolució, el qüestionari de l'annex II (recopilació d'informació de la funció docent exercida en els llocs de treball específics). Les persones destinatàries d'este correu electrònic són:  
  
1. La direcció de les unitats especialitzades d'orientació, que remetrà la valoració a la Direcció General d'Innovació i Inclusió Educativa.  
  
2. La direcció, o vicedirecció en el cas de les seccions, del centre de destí del funcionari o funcionària sol·licitant per als llocs específics.  
  
3. Excepcionalment, si la direcció o vicedirecció del personal que ha de realitzar la valoració es troba afectada per l'actual procés de renovació, l'emplenament del qüestionari es realitzarà per part de la Inspecció d'Educació per a centres ordinaris o de la Direcció General d'Innovació i Inclusió Educativa en el cas d'unitats especialitzades d'orientació.  
  
  
Quinta. Comissió Tècnica  
Per als supòsits en què existisca una discrepància entre el sentit de l'autoavaluació formulada per la persona sol·licitant i l'avaluació de la direcció o vicedirecció del centre, si és el cas, o de la Inspecció d'Educació o de la Direcció General d'Innovació i Inclusió Educativa, es constituirà una comissió tècnica que, una vegada revisades l'autoavaluació de la persona sol·licitant i les valoracions de la direcció o vicedirecció del centre o, si és el cas, de la Inspecció d'Educació, realitzarà proposta de continuïtat o no a la Direcció General de Personal Docent per a la seua resolució o de les actuacions que considere convenients.  
  
Esta comissió tècnica estarà formada per:  
- La persona que ocupa el lloc de la Subdirecció General de Provisió de Personal Docent o la persona en qui delegue.  
- La persona que ocupa el lloc de la Subdirecció General d'Innovació i Inclusió Educativa o persona en qui delegue.  
- Un inspector o inspectora designats per la Inspecció General d'Educació.  
- Una persona designada per la Direcció General de Personal Docent que tinga assignades les funcions del lloc que s'està avaluant.  
  
- Una persona representant de cadascuna de les organitzacions sindicals amb representació en la taula sectorial d'educació.  
  
Sexta. Publicació del llistat provisional  
A partir del dia 30 de juny es publicarà en la pàgina web de la Conselleria d'Educació, Universitats i Ocupació el llistat provisional d'aquells funcionaris o funcionàries que han obtingut pròrroga en comissió de servicis per un any en el lloc específic obtingut per la Resolució 12 de juliol de 2021, de la Direcció General de Personal Docent, per la qual es convoca un concurs de mèrits per a la selecció i el nomenament de personal funcionari docent, per a cobrir llocs en les unitats especialitzades d'orientació o per la Resolució de 18 de maig de 2022, de la Direcció General de Personal Docent, de la Conselleria d'Educació, Cultura i Esport, per la qual es convoca un procediment per a la selecció i nomenament de personal funcionari docent per a cobrir llocs específics en centres públics de la Comunitat Valenciana mitjançant comissió de servicis.  
  
Sèptima. Reclamacions i comunicació d'incidències  
S'establix com a registre electrònic específic per a l'objecte de la presentació de reclamacions i comunicacions d'incidències l'Oficina Virtual del Docent (OVIDOC), accessible en l'enllaç https://ovidoc.edu.gva.es, en l'apartat de Tràmits - Incidències de provisió de places - Comissions de servici específiques.  
Es podran presentar reclamacions a este llistat provisional, únicament per via telemàtica, en el termini de 3 dies naturals des de la data i l'hora de la publicació d'este llistat.  
  
Octava. Publicació del llistat definitiu  
Transcorregut el termini de reclamacions, es publicarà en la pàgina web de la Conselleria d'Educació, Universitats i Ocupació el llistat definitiu.  
  
Novena. Desistiment de la sol·licitud i irrenunciabilitat del destí obtingut  
1. Una vegada transcorregut el termini per a formular les sol·licituds de pròrroga per al lloc que s'ocupa en l'actualitat, així com després de ser acceptada la sol·licitud de continuïtat de pròrroga en el lloc específic, no es podrà desistir de la participació en el procediment ni renunciar al destí obtingut en comissió de servicis.  
2. Tenint en compte l'anterior, aquelles persones sol·licitants que hagen participat també en la convocatòria de comissions de servicis per motius socials per al curs escolar 2024-2025, seran excloses d'ofici d'eixe procediment, sempre que resulten adjudicatàries d'una de les comissions específiques a què es referix esta resolució.  
  
Dècima. Tractament i protecció de dades  
1. El desenvolupament del procediment convocat mitjançant la present resolució comporta el tractament de dades de caràcter personal, per la qual cosa s'apliquen les mesures i garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'estes dades (RGPD), i la Llei orgànica 3/2018, de 5 de desembre, de protecció de dades personals i garantia dels drets digitals.  
2. En compliment del que es disposa en l'article 13 de l'RGPD, la informació en matèria de protecció de dades és la següent:  
a) Responsable del tractament: Conselleria d'Educació, Universitats i Ocupació. Avinguda de Campanar, 32. 46073 València. Correu electrònic: bmaxjppvrebobqseqjotrnhr@gee.dt.  
b) Delegació de Protecció de Dades de la Generalitat. Passeig de l'Albereda, 16, 46970 València. Correu electrònic: ebr@scl.mj.  
c) Finalitat del tractament: gestionar el procediment per a la pròrroga dels destins obtinguts en comissió de servicis, en llocs específics, de personal funcionari docent dels centres docents públics dependents de la Conselleria.  
d) Les bases de legitimació general aplicables al tractament de dades són les previstes en els apartats c) i e) de l'article 6.1 de l'RGPD (l'interés públic i l'obligació legal), en relació amb les normes específiques que regulen este procediment.  
e) Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los en els termes que establix esta clàusula.  
f) Persones destinatàries de les dades: en funció de les diferents fases del procediment, la relació de les persones participants en el procés serà objecte de publicació en la pàgina web de la Conselleria http://www.ceice.gva.es i/o en el DOGV.  
No obstant això, es podrà procedir, d'ofici o a instàncies de la persona interessada, a anonimitzar les dades d'aquelles persones que es troben en una situació de protecció especial que puga veure's agreujada per la publicació de les seues dades personals, en particular quan es tracte de víctimes de violència de gènere o altres formes de violència contra la dona.  
g) Les dades personals no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada que estan en poder de les administracions públiques.  
i) De conformitat amb l'article 13.2 de l'RGPD, totes les dades personals sol·licitades a través dels formularis i la documentació vinculada són necessàries per a poder tramitar el procediment en les diferents fases. La falta de comunicació d'estes dades a la Conselleria comportarà les conseqüències previstes per l'ordenament jurídic.  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició tant al tractament d'estes dades com a no ser objecte de decisions individuals automatitzades, de manera presencial o telemàtica, d'acord amb el que s'indica en la pàgina següent: http://www.gva.es/va/proc19970.  
l) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb l'indicat en la pàgina següent: http://www.gva.es/proc22094. A més, existix la possibilitat de reclamar davant de l'Agència Espanyola de Protecció de Dades, tal com es descriu en la pàgina web www.aepd.es.  
  
La present resolució posa fi a la via administrativa, i contra esta podrà interposar-se un recurs potestatiu de reposició davant de la Direcció General de Personal Docent de la Conselleria d'Educació, Universitats i Ocupació, en el termini d'un mes a comptar de l'endemà de la publicació, d'acord amb el que es disposa en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, o directament un recurs contenciós administratiu davant del jutjat contenciós competent, en el termini de dos mesos a comptar de l'endemà de la data de la publicació, conforme amb el que s'establix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 6 de juny de 2024.- La directora general de Personal Docent: Sonia Amelia Sancho de Vicente.